لهنݣارية

لهنݣارية ؤلا لمجرية (magyar nyelv) هي لّوغة ؤرالية، واللوغة الرسمية ديال هنݣاريا. اللوغة لهنݣارية هي اللوغة لؤرالية ب أكبر عدد د نّاطقين، بكتر من 12 مليون د ناس لّي كيهضرو بلهنݣارية. 9.78 مليون د نّاطقين كيسكنو ف هنݣاريا، و كاين تّا لخرين فلبلدان لّي قراب منها – فحل رومانيا (ترانسيلڤانيا)، صلوڤاكيا، صلوڤينيا، لوطريش، ؤكرانيا، و صربيا – و تّا بين لهنݣاريين ساكنين فلخارج (متلا لميريكان، كانادا، إسرائيل).

اللوغة لهنݣارية مكتوبة من لقرن 11 بالأبجدية اللاتينية.

 توزيع جغرافي 
من 12 مليون ديال نّاطقين، 9.78 مليون ساكنين ف هنݣاريا، فين اللوغة كاتّعتابر رسمية. ف صلوڤينيا،"Structure of population by ethnicity in the Slovak Republic at 1. 1. 2021". Statistical Office of the Slovak Republic اللوغة هي رسمية غير ف لبلاصات فين كاين "لجماعات لوطنية" لهنݣارية. اللوغة معتارف بيها حتا ف صلوڤاكيا (458467 ديال هنݣاريين)، ؤكرانيا (161618 د نّاطقين)، لوطريش (25884 د نّاطقين)، كرواتيا (10231 د نّاطقين) و ف رومانيا، فين كاين كتر من 1,259 مليون د نّاطقين لّي كبرو بيها.

 تاريخ 
تصغير|وحدة من لعبارات اللولين مكتوبين بلهنݣارية، ف لوثيقة د تأسيس د دّير تيهاني ف عام 1055: feheruuaru rea meneh hodu utu rea (معنى "الطريق لعسكري لّي كيمشي ل فيهيرڤار")
التاريخ د اللوغة لهنكارية بدا ف 3000 عام هادي ف شي بلاصة ف جيهة واد لؤب ف جبال لؤرال الشرقية. ف لوقت د لهجرة د لقبائل لمجرية، دخلات بزاف د كلمات من اللوغات التوركيكية و لإيرانية.Abondolo, Daniel (1998). "Hungarian". The Uralic Languages. London: Routledge. p. 453.Róna-Tas, András; Berta, Árpád (2011). West Old Turkic: Turkic Loanwords in Hungarian. Part 1: Introduction, A-K. Wiesbaden: Harrassowitz. pp. 151–2. من بعد لوصول د لمجريين ف لحوض د كاربات، و تأسيس ديال مملكة هنݣاريا لمسيحية، اللوغة لهنݣارية تبنّات كلمات من لّوغات سلاڤية و لّاتينية، ملي بدات لكتبة د لّوغة بالأبجدية اللاتينية.A nyelv és a nyelvek ("اللوغة واللوغات"), edited by István Kenesei. Akadémiai Kiadó, Budapest, 2004, ISBN 963-05-7959-6, p. 134)

 لهجات 
اللّهجات د لّوغة لهنݣارية مجموعين ف عشرة د الجيهات:A magyar nyelv kézikönyve, szerk. Kiefer Ferenc, Akadémiai, Budapest, 2003, 273–279. o.

 لهجة ترانسدانوبيا الغربية
 لهجة ترانسدانوبيا الوسطية–كيشالفولد
 لهجة ترانسدانوبيا الشرقية
 لهجة جنوب السهل لكبير
 لهجة پالوتس
 لهجة تيزا-كوروش
 لهجة الشمالية الشرقية
 لهجة السهل الترانسيلڤاني–ميزوشيݣ
 لهجة سيكيي
 لهجة مولداڤيا–تشانݣو

 مصادر 


تصنيف:لوغات ؤرالية
تصنيف:لوغات د ؤروپا
تصنيف:مقالات فيها مصدر و 3000 بايت
تصنيف:لوغات د كرواتيا
تصنيف:لوغات د صربيا